এদিকে উপজেলার রাজাগাঁও শ্র অদ্বৈত প্রভুর জন্মধাম পরিচালনা কমিটির সভাপতি করুণা সিন্ধু চৌধুরী বাবুল জানান, প্রাচীন ধর্মীয় রীতি অনুযায়ী সুদর সাড়ে ৭’শ বছরেরও অধিক সময় ধরে চলে আসা ভারতের মেঘালয় পাহাড় থেকে নেমে আসা রাজারগাঁও শ্রী অদ্বৈত জন্মধাম সংলগ্ন পুর্বের (রেনুকা) পরবর্তীতে জাদুকাঁটা সীমান্ত নদীর পণতীর্থ ধামে মঙ্গল আরতির মাধ্যমে বুধবার সকাল থেকে স্নানযাত্রা মহোৎসব শুরু হবে এবং পরদিন বৃহস্পতিবার সন্ধায় পুজা অর্চনার মধ্য দিয়ে বার্ষিক স্নানযাত্রা উৎসবের সমাপ্তি ঘটবে।’ এ বছর স্নানযাত্রার মুখ্য সময় নির্ধারিত হয়েছে ১৪ মার্চ ৩০ ফাল্গুন বুধবার দিন বেলা ৩ টা ৪৫ মিনিট ১৭ সেকেন্ড থেকে এবং সমাপ্ত হবে ১৫ মার্চ ১ চৈত্র পরদিন বৃহস্পতিবার বিকের ৫ টা ১৪ মিনিট ৫০ সেকেন্ড এর মধ্যে। ’ তিনি আরো বলেন, স্নানযাত্রা আগত ভক্তবৃদ্ধ দর্শনার্থী সহ ২ দিনে প্রায় ৫ লাখ মানুষের মধ্যে মহাপ্রসাদ বিতরণ করা হবে।’ সনাতন ধর্মালম্বীদের নিকট সপ্তগঙ্গার মিলন কেন্দ্র খ্যাত পণতীর্থে স্নানযাত্রা উৎসবকে ঘিরে রাজারগাঁও আঁখড়াবাড়ি ও জাদুকাঁটা নদীর চরে মঙ্গলবার থেকে বসেছে হরেক রকম খেলনা, খাদ্য সামগ্রী ও নিত্য প্রয়োজনীয় জিনিসপত্রের অস্থায়ী হাজারো দোকান পাঠ।’